CELEX: C2005/143/44
Language: el
Date: 2005-06-11 00:00:00
Title: Υπόθεση C-169/05: Αίτηση εκδόσεως προδικαστικής αποφάσεως την οποία υπέβαλε με απόφαση της 4ης Απριλίου 2005 το Cour de cassation de Belgique, στο πλαίσιο της υποθέσεως URADEX SCRL κατά Union Professionnelle de la Radio et de la Télédistribution, (RTD) και Société Intercommunale pour la Diffusion de la Télévision (BRUTELLE)

11.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/28
            
         Αίτηση εκδόσεως προδικαστικής αποφάσεως την οποία υπέβαλε με απόφαση της 4ης Απριλίου 2005 το Cour de cassation de Belgique, στο πλαίσιο της υποθέσεως URADEX SCRL κατά Union Professionnelle de la Radio et de la Télédistribution, (RTD) και Société Intercommunale pour la Diffusion de la Télévision (BRUTELLE)
   (Υπόθεση C-169/05)
   (2005/C 143/44)
   Γλώσσα διαδικασίας: η γαλλική
   Με απόφαση της 4ης Απριλίου 2005, η οποία περιήλθε στη Γραμματεία του Δικαστηρίου στις 15 Απριλίου 2005, το Cour de cassation de Belgique στο πλαίσιο της διαφοράς URADEX SCRL κατά Union Professionnelle de la Radio (RTD) et de la Télédistribution, και Société Intercommunale pour la Diffusion de la Télévision, (BRUTELLE) που εκκρεμεί ενώπιόν του ζητεί από το Δικαστήριο των Ευρωπαϊκών Κοινοτήτων την έκδοση προδικαστικής αποφάσεως επί των ακόλουθων προδικαστικών ερωτημάτων:
   Το άρθρο 9, παράγραφος 2, της οδηγίας 93/83/EΟΚ του Συμβουλίου, της 27ης Σεπτεμβρίου1993, περί συντονισμού ορισμένων κανόνων όσον αφορά το δικαίωμα του δημιουργού και τα συγγενικά δικαιώματα που εφαρμόζονται στις δορυφορικές ραδιοτηλεοπτικές μεταδόσεις και την καλωδιακή αναμετάδοση (1), να ερμηνευθεί υπό την έννοια ότι, όταν εταιρία συλλογικής διαχειρίσεως θεωρείται εξουσιοδοτημένη να διαχειρίζεται τα δικαιώματα φορέα δικαιωμάτων δημιουργού ή συγγενικών δικαιωμάτων ο οποίος δεν ανέθεσε τη διαχείριση των δικαιωμάτων του σε εταιρία συλλογικής διαχειρίσεως, η εταιρία αυτή δεν διαθέτει την εξουσία να ασκεί το δικαίωμα του εν λόγω φορέα να επιτρέπει ή να αρνείται σε επιχείρηση καλωδιακής διανομής να προβαίνει στην καλωδιακή αναμετάδοση εκπομπής, καθόσον έχει αναλάβει μόνον τη διαχείριση των οικονομικών πτυχών των δικαιωμάτων του εν λόγω φορέα;
   
      (1)  ΕΕ L 248 της 6.10.1993, σ. 15